
ПОДАЦИ О ЧАСУ бр. 86
	Наставна тема
	Модерна

	Наставна јединица
	Пас и његова сенка, Д.Обрадовић

	Тип часа
	Обрада

	Циљ часа
	Упознавање ученика са народном басном као књижевном врстом.

	Образовни задаци
	· Анализирање формалних одлика басне ;
· Обнављање знања о басни у односу на приповједачко;
· Значај басне;
· Прича и значај приче…

	Функционални задаци
	· Развијање способности изражавања утисака и мисли изазваних читањем;
· Усмјеравање ученика на самостално проучавање и тумачење књижевног текста;
· Снажење навике код ученика да своје мисли и осјећања поткрјепљују примјерима из текста.

	Васпитни задаци
	· Подстицање ученика да уоче да осјећања представљају најчешћу преокупацију човјека и писца;
· Његовање љубави према причању и дјелима.

	Кључни појмови
	Пас, комад, вода, месо…

	Образовни стандарди
	Ученик ће стећи појмове о значају басне и поучног причања.

	Образовни исходи
	· Ученик анализира формалне одлике басне;
· Ученик обнавља знања о поступку причања и наративу;
· Ученик уочава композициони склад дјела;
· Ученик тумачи такав  умјетнички поступак;
· Ученик уочава изостанак дескрипције и акцентовање пробемске ситуације;
· Ученик је способан да изражава утиске и мисли изазваних читањем;
· Ученик самостално проучава и тумачи књижевни текст;
· Ученик своје мисли и осјећања поткрјепљују примјерима из текста.
· Ученик његује љубав према приовиједању.

	Облици рада
	Фронтални; индивидуални

	Наставне методе
	Монолошко-дијалошка; рад на тексту; истраживачки задаци

	Наставна средства
	Табла; креда; Читанка

	Место извођења наставе
	Учионица

	Корелација
	Историја, философија

	Литература и додатни материјал за наставнике
	· Читанка – Српски језик и књижевност за први разред гимназија и средњих стручних школа, Завод за уџбенике и наставна средства, И.Сарајево.

	Литература и додатни материјал за ученике
	· Додатни материјал www.srpskijez.net
· 

	Напомене

	


ТОК ЧАСА 
	Уводни дио часа
(5-10 минута)


	· Припремни разговор са ученицима о народним баснама и преношењу с кољена на кољено.
· Прича о Доситејевом раду на изради басни.
· Димитрије Обрадовић (црквено име Доситеј; Чаково, 1739 или 1742 — Београд, 28. март 1811) био је српски просвјетитељ и реформатор револуционарног периода националног буђења и препорода. Био је оснивач и професор Велике школе, претече Београдског универзитета. Доситеј је био први попечитељ просвјете у Совјету и аутор свечане пјесме „Востани Сербије“.

· Рођен је у румунском дијелу Баната тадашње Аустрије. Школовао се за калуђера, али је напустио тај позив и кренуо на путовања по цијелој Европи, гдје је примио идеје европског просвјетитељства и рационализма. Понесен таквим идејама радио је на просвјећивању свог народа, преводио је разна дјела међу којима су најпознатије Езопове басне, а потом је и сам писао дјела, првенствено програмског типа, међу којима је најпознатије „Живот и прикљученија“. Његови остаци почивају у Београду, на улазу у Саборну цркву, иако је његова изричита жеља била да буде сахрањен поред Хајдучке чесме у београдском Кошутњаку.


	Главни дио часа
(25-30 минута)


	ИСТРАЖИВАЧКИ ЗАДАЦИ

Пас и његова сенка (басна)
Носио пас парче меса. Пролазећи поред реке, спазио је у води своју сенку. Помислио је да је у води неки други пас. Учини му се да је у устима оног другог пса веће парче меса, па скочи да му га отме. При том испусти свој комад, те му га вода однесе.

После тога пас се чудио како у исти мах нестадоше оба комада меса.

Поука: не види се оно што се има, зато што се гледа оно што се жели...

Доситеј Обрадовић
Након прочитане басне анализирати неке кључне теме у оквиру приче о мотивима као што су: незајажљивост, похлепа, завист…

Који дијелови басне могу да се посматрају у контексту човјека и његових идеја?

Зашто је басна поучна?

Који дио је најупечатљивији?

Коју улогу има ријеч „парче“?

Зашто је то парче понекад веће од уобичајеног?

Шта је Доситеј желио да објасни овом басном?

Сви одговори треба да настану спонтаном и јасном реториком ученика, вјештим навођењем професора на тематику и суштинске елементе из самог дјела.

	Завршни дио часа
(3-5 минута)


	· У завршном дијелу часа ученицима се за домаћи рад задаје задатак да прочитају још неке кратке и поучне народне басне.



ИЗГЛЕД ТАБЛЕ 
	„Пас и његова сенка“
Народна басна
Прича и причање
Басна

Стереотипи

поуке




